CELEX: 62016CN0097
Language: fi
Date: 2016-02-17 00:00:00
Title: Asia C-97/16: Ennakkoratkaisupyyntö, jonka Juzgado de lo Social n° 3 de Barcelona (Espanja) on esittänyt 17.2.2016 – José María Pérez Retamero v. TNT Express Worldwide SL, Transportes Sapirod SL ja Fondo de Garantía Salarial (Fogasa)

2.5.2016   
            
            
               FI
            
            
               Euroopan unionin virallinen lehti
            
            
               C 156/29
            
         Ennakkoratkaisupyyntö, jonka Juzgado de lo Social no 3 de Barcelona (Espanja) on esittänyt 17.2.2016 – José María Pérez Retamero v. TNT Express Worldwide SL, Transportes Sapirod SL ja Fondo de Garantía Salarial (Fogasa)
   (Asia C-97/16)
   (2016/C 156/38)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social no 3 de Barcelona
   
      Pääasian asianosaiset
   
   
      Kantaja: José María Pérez Retamero
   
      Vastaajat: TNT Express Worldwide SL, Transportes Sapirod SL ja Fondo de Garantía Salarial (Fogasa)
   
      Ennakkoratkaisukysymykset
   
   
               1)
            
            
               Onko direktiivin 2002/15/EY (1) 3 artiklan d alakohdassa vahvistettua ”liikkuvan työntekijän” määritelmää tulkittava siten, että se on esteenä työntekijöiden asemasta annetun lain 1 §:n 3 momentin g kohdan kaltaiselle kansalliselle oikeussäännölle, jossa vahvistetaan, että ”liikkuvana työntekijänä” ei voida pitää ”henkilöä, joka tarjoaa hallussaan olevan kuljetuspalvelua koskevan hallinnollisen luvan perusteella – – ajoneuvolla – –, jonka hän omistaa tai joka on hänen välittömässä määräysvallassaan – –”?
            
         
               2)
            
            
               Onko direktiivin 3 artiklan e alakohdan toista alakohtaa (”Tässä direktiivissä kuljettajia, jotka eivät täytä näitä kriteerejä, sitovat samat velvollisuudet ja he saavat samat oikeudet, jotka direktiivissä on säädetty työntekijöille”) tulkittava siten, että jos kaikki edellytykset sille, että kyseessä olisi ”itsenäinen kuljettaja”, eivät täyty, on katsottava, että kyseessä on ”liikkuva työntekijä”?
            
         
      (1)  Maantieliikenteen liikkuvissa tehtävissä toimivien henkilöiden työajan järjestämisestä 11.3.2002 annettu Euroopan parlamentin ja neuvoston direktiivi 2002/15/EY (EYVL L 80, s. 35).